देवी पूजा, मंत्र जप के साथ मेडिटेशन भी करें, खान-पान का ध्यान रखें; मन रहेगा शांत और पूरी हो सकती हैं मनोकामनाएं
अभी आषाढ़ मास की गुप्त नवरात्रि चल रही है। देवी पूजा का ये पर्व 27 जून तक रहेगा। गुप्त नवरात्रि में तंत्र-मंत्र से जुड़े लोग दस महाविद्याओं को प्रसन्न करने के लिए साधनाएं करते हैं। Ashad gupt navratri significance, Worship Goddess, we should do meditation along with chanting mantras,
अभी आषाढ़ मास की गुप्त नवरात्रि चल रही है। देवी पूजा का ये पर्व 27 जून तक रहेगा। गुप्त नवरात्रि में तंत्र-मंत्र से जुड़े लोग दस महाविद्याओं को प्रसन्न करने के लिए साधनाएं करते हैं, जबकि सामान्य लोगों को देवी दुर्गा के अलग-अलग स्वरूपों की पूजा और देवी मंत्रों का जप करना चाहिए।
उज्जैन के ज्योतिषाचार्य पं. मनीष शर्मा के मुताबिक, नवरात्रि में पूजा-पाठ और मंत्र जप के साथ ही मेडिटेशन जरूर करना चाहिए। अभी ऋतु परिवर्तन का समय है तो इन दिनों में खान-पान का विशेष ध्यान रखना चाहिए। जानिए गुप्त नवरात्रि में कौन-कौन से शुभ काम किए जा सकते हैं...
ऐसे कर सकते हैं देवी पूजा
ये है मेडिटेशन की सरल स्टेप्स
देवी पूजा के बाद मेडिटेशन जरूर करना चाहिए। इसके लिए किसी शांत और पवित्र जगह पर आसन बिछाकर बैठ जाएं। कमर सीधी रखें। आप पद्मासन या सुखासन में बैठ सकते हैं। आंखें बंद करें और हाथों को ध्यान की मुद्रा में रखें। अपना पूरा ध्यान दोनों आंखों के बीच आज्ञा चक्र पर लगाएं। ध्यान करते समय हमें विचारों से बचना चाहिए। कोशिश करें कि इस समय में कोई विचार मन में न आए। आप चाहें तो ध्यान करते समय देवी मंत्र का जप कर सकते हैं। अपनी सुविधा के अनुसान मेडिटेशन का समय तय कर सकते हैं।
ऋतु परिवर्तन के समय आती है नवरात्रि
हिन्दी पंचांग में एक साल में चार बार नवरात्रि आती है। पहली चैत्र मास में, दूसरी आषाढ़ में, तीसरी आश्विन में और चौथी माघ मास में। माघ और आषाढ़ माह की नवरात्रि गुप्त रहती है। चैत्र और आश्विन मास की नवरात्रि को प्रकट नवरात्रि कहते हैं। नवरात्रि का संबंध ऋतुओं से है। जब दो ऋतुओं का संधिकाल रहता है, उस समय देवी पूजा का ये पर्व मनाया जाता है। संधिकाल यानी एक ऋतु के खत्म होने का और दूसरी ऋतु के शुरू होने का समय। चैत्र मास की नवरात्रि के समय बसंत ऋतु खत्म होती है और ग्रीष्म ऋतु शुरू होती है। आषाढ़ मास की नवरात्रि के समय ग्रीष्म ऋतु खत्म होती है और वर्षा ऋतु शुरू होती है। आश्विन नवरात्रि के समय वर्षा ऋतु खत्म होती है और शीत ऋतु शुरू होती है। माघ मास की नवरात्रि के समय शीत ऋतु खत्म होती है और बसंत ऋतु शुरू होती है।